ཚེ་རབས་རྗེས་འཛིན་གྱི་སྨོན་ཚིག་
བཞུགས་སོ། །
གྲངས་མེད་རྒྱལ་བའི་སོར་རྟོག་བྱུ་རུའི་ཁམས། །
དམར་སེར་མཚན་དཔེའི་འོད་དུ་ཤར་བ་ཡིས། །
དུས་མིན་འཆི་བ་མ་ལུས་འཇོམས་མཛད་པ། །
མགོན་པོ་ཚེ་མཐའ་ཡས་པས་བྱིན་ཆེན་ཕོབ། །
།
འཇིགས་མེད་དྲི་བྲལ་བསྟན་པའི་རྒྱལ་མཚན་མཆོག 1
འཛིན་ལ་སྨྲ་བའི་དབང་ཕྱུག་གཅིག་གྱུར་བ། །
འཇིགས་བྲལ་ཕྱོགས་ལས་རྣམ་པར་རྒྱལ་བའི་སྡེ། །
མགོན་པོ་འཇམ་པའི་དབྱངས་ལ་གསོལ་བ་འདེབས། །
གང་གི་ཐུགས་བསྐྱེད་མ་དྲོས་ཀླུང་ཆེན་པོར། །
ཚེ་ཡི་ལྷ་ཚོགས་བྱིན་རླབས་ཆར་ཕབས་ཏེ། །
བདག་ཅག་དད་མོས་ཆུ་བོ་འདྲེས་པ་ལས། །
མགོན་ཁྱོད་བསྐལ་བ་རྒྱ་མཚོར་ཞབས་བརྟན་ཤོག །
བདག་དང་ཕ་མའི་གཙོ་བྱས་འབྲེལ་ཐོགས་རྣམས། །
རྩེ་གཅིག་དད་པས་ཁྱེད་ལ་གསོལ་འདེབས་པས། །
འདི་ཕྱི་བར་དོའི་གནས་སྐབས་ཐམས་ཅད་དུ། །
འབྲལ་མེད་ཐུགས་རྗེའི་ཕྱག་གིས་བསྐྱབ་ཏུ་གསོལ། །
174

གསོལ་འདེབས་སྨོན་ལམ་སོགས་ཀྱི་སྐོར།
ནམ་ཞིག་ཚེ་ཡི་འདུ་བྱེད་གཏོང་བའི་ཚེ། །
མགོན་ཁྱོད་བྱིན་རླབས་ལྕགས་ཀྱུས་ཉེར་དྲངས་ནས། །
ལྷ་བརྒྱའི་མདུན་ས་ཡིད་དགའ་ཆོས་འཛིན་དུ། །
ཐེག་པ་ཆེན་པོའི་རིགས་སུ་སྐྱེ་བར་ཤོག །
གལ་ཏེ་སྡིག་པའི་ཕུང་བོ་བསགས་ཆེ་བས། །
བདེ་བའི་ཞིང་སར་བགྲོད་པའི་ཐབས་མེད་ན། །
མ་འོངས་ཀ་ལཱ་པ་རུ་བྱོན་པའི་ཚེ། །
ཁྱོད་གསུང་བསྒྲུབ་པའི་འཁོར་དུ་སྐྱེ་བར་ཤོག །
མདོར་ན་བྱང་ཆེན་སྙིང་བོར་མ་རེག་པར། །
མགོན་པོ་ཁྱོད་ཀྱིས་དགེ་བའི་བཤེས་མཛད་ནས། །
ས་དང་ལམ་གྱི་རྟོགས་པ་མཐར་ཕྱིན་ཏེ། །
རྡོ་རྗེ་འཆང་དབང་རིང་མིན་ཐོབ་པར་ཤོག །
ཅེས་ཚེ་རབས་རྗེས་འཛིན་གྱི་སྨོན་ཚིག་བརྟན་གསོལ་འདི་བཞིན་དགོས་ཞེས་དབེན་གནས་ཡིད་དགའ་
ཆོས་འཛིན་གྱི་གནས་བརྟན་སྦྱིན་པ་རྒྱ་མཚོ་དང་དབུ་མཛད་ཕུན་ཚོགས་རྒྱ་མཚོ་གཉིས་ཀྱིས་འདོད་པ་ལྟར་༧ལྷོ་
འཇམ་དཔལ་གཞོན་ནུས་སྦྱར་བ་དགེའོ། །
175

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།